ZAPISNIK SASTANKA TIMA ZA KVALITETU ODRŽANOG U SOBLINCU 28. lipnja 2023.

Na sastanku prisutni:

Darko Finek, učitelj povijesti (učitelj savjetnik)

Maja Božić, učiteljica RN iz produženog boravka iz Adamovca

Slaven Pokos, učitelj informatike na područnim školama

Antea Rukavina Ivanjko, ravnateljica

Elena Majstorović, učiteljica RN u Soblincu

Ivana Zrinščak, učiteljica matematike

Anja Knezović, učiteljica engleskog jezika na područnim školama

Nedostaje Ana Karažija, školska psihologinja

Dnevni red:

1. Nacionalni ispiti

2. Prijedlozi poboljšanja

Ad1) Rezultati Nacionalnih ispita su djelomično očekivani. Tako su učenici naše škole u nacionalnom prosjeku iz hrvatskog jezika, biologije, geografije, matematike, dok su iz kemije lagano ispod, a iz fizike skoro 5% iznad prosjeka. Tim je razgovarao o problemima vezanima za Nacionalne ispite odnosno zaključak je da škola prema učenicima treba komunicirati da iako u medijima govore da rezultati nacionalnih ispita ne utječu na ocjenu, ali da su to svejedno utrošena sredstva i prema njima se trebamo odnositi s poštovanjem.

Ad2) Škola ima brojne projekte, ali treba napraviti autorske projekte koji bi se trebali prenijeti na eTwinning platformu. Također je bitno da se svi ti projekti učine vidljivijima, odnosno treba se netko zbilja posvetiti radu na web stranici škole. Ravnateljica je objasnila da je u tijeku prebacivanje weba na drugu platformu te će se onda lakše moći objavljivati. Trenutni sustav je izuzetno nepristupačan i osoba koja radi na webu puno vremena gubi na postavljanje tekstova.

Osim navedenog prijedlog je da se učenici više upoznaju sa Himnom škole.

Zbog sigurnosti učenika predloženo je da se treba nekako naći način da se škole zaključavaju.

Za satove razrednika je predloženo da se postavi baza prezentacija (u suradnji sa stručnom službom) vezano za različite teme kako se ne bi događalo da učenici na tim satovima ne rade ništa. Također je rečeno da treba i za roditeljske sastanke organizirati predavanja i radionice jer je to način da dopremo do većeg broja roditelja odjednom.

Ravnateljica: Antea Rukavina Ivanjko, dipl.uč.